ประกาศกระทรวงพาณิชย์ เรื่อง การตรวจสอบมาตรฐานสินค้าและการออกใบรับรองมาตรฐานสินค้า 

ประกาศกระทรวงพาณิชย์
ประกาศกระทรวงพาณิชย์
เรื่อง
การตรวจสอบมาตรฐานสินค้าและการออกใบรับรองมาตรฐานสินค้า[๑]
 

โดยที่เป็นการสมควรปรับปรุงประกาศกระทรวงพาณิชย์
ว่าด้วยการตรวจสอบมาตรฐานสินค้าและการออกใบรับรองมาตรฐานสินค้าให้เหมาะสมกับสถานการณ์ปัจจุบัน
และเป็นการส่งเสริมสนับสนุนให้เอกชนทำการตรวจสอบมาตรฐานสินค้าและออกใบรับรองมาตรฐานสินค้า
อาศัยอำนาจตามความในมาตรา ๖ และมาตรา ๓๙ (๒) แห่งพระราชบัญญัติมาตรฐานสินค้าขาออก
พ.ศ. ๒๕๐๓ ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ.
๒๕๒๒ รัฐมนตรีว่าการกระทรวงพาณิชย์ออกประกาศไว้ ดังต่อไปนี้

๑. ให้ยกเลิกประกาศกระทรวงเศรษฐการ เรื่อง
แต่งตั้งผู้ออกใบรับรองมาตรฐานสินค้า ลงวันที ๔ มกราคม ๒๕๑๑ ประกาศกระทรวงเศรษฐการ
เรื่อง การตรวจสอบมาตรฐานและการออกใบรับรองมาตรฐานสินค้าปอฟอกและปุยนุ่น (ฉบับที่
๒) ลงวันที่ ๒๐ ธันวาคม ๒๕๑๑ ประกาศกระทรวงพาณิชย์ เรื่อง
แต่งตั้งผู้ออกใบรับรองมาตรฐานสินค้าผลิตภัณฑ์มันสำปะหลัง ลงวันที่ ๑๓ กรกฎาคม
๒๕๒๔ และประกาศกระทรวงพาณิชย์ เรื่อง แต่งตั้งผู้ออกใบรับรองมาตรฐานสินค้าปลาป่น
ลงวันที่ ๗ มีนาคม ๒๕๒๙

๒.
การตรวจสอบมาตรฐานสินค้าสำหรับสินค้ามาตรฐานเพื่อการส่งออกให้แต่เฉพาะผู้ประกอบธุรกิจตรวจสอบมาตรฐานสินค้าเป็นผู้ดำเนินการ

๓. ให้สภาหอการค้าแห่งประเทศไทย
เป็นผู้ออกใบรับรองมาตรฐานสินค้าทุกชนิดสินค้ามาตรฐานเพื่อการส่งออก

๔. บรรดา ประกาศ คำสั่ง แจ้งความ
หรือบันทึกคำสั่งอื่นใด ซึ่งขัดหรือแย้งกับข้อความในประกาศนี้ ให้ใช้ประกาศนี้แทน

๕. ประกาศฉบับนี้ให้ใช้บังคับเมื่อพ้นกำหนด
๖๐ วัน นับแต่วันประกาศเป็นต้นไป


ประกาศ
ณ วันที่ ๒๓ กุมภาพันธ์ พ.ศ. ๒๕๔๒
ศุภชัย พานิชภักดิ์
รัฐมนตรีว่าการกระทรวงพาณิชย์
















อุษมล/ผู้จัดทำ
๒๖
กันยายน ๒๕๕๔

















































[๑] ราชกิจจานุเบกษา
เล่ม ๑๑๖/ตอนที่ ๒๔ ง/หน้า ๓๔/๒๕ มีนาคม ๒๕๔๒